4. ΒΑΣΙΛΙΚΟΝ ΔΙΑΤΑΓΜΑ της 23 Οκτ./12 Νοεμ. 1952 Περί συστάσεως Δευτεροβαθμίου Υγειονομικής Επιτροπής εν Πειραιεί. Έχοντες υπ’ όψιν την παρ. 3 του άρθρ. 11 του Νόμ. 1811/1951 «περί Κώδικος καταστάσεως Δημοσίων Διοικητικών υπαλλήλων», ως και την υπ’ αριθ. 855/1952 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνον.-Συνιστώμεν εις την πόλιν του Πειραιώς, ένθα έδρα του Υγειονομικού Κέντρου, Δευτεροβάθμιον Υγειονομικήν Επιτροπήν υπό τον τίτλον «Δευτεροβάθμιος Υγειονομική Επιτροπή Πειραιώς». Η κατά τόπον αρμοδιότης της Επιτροπής ταύτης επεκτείνεται επί των υπαλλήλων των εδρευόντων εις την περιοχήν του Υγειονομικού Κέντρου Πειραιώς, περιοριζομένης αντιστοίχως της κατά τόπον αρμοδιότητος της Δευτεροβαθμίου Επιτροπής Αθηνών. Έδραν της ως άνω Επιτροπής ορίζομεν το Υγειονομικόν Κέντρον Πειραιώς. Η συγκρότησις της ως άνω Επιτροπής θέλει γίνη δια πράξεως του Νομάρχου Αττικής. Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 325) Σελ. 325(α) Τεύχος 679-Σελ. 5 Υγειονομικές Επιτροπές 2.Ε.δ.1-4 